Pacient sa pýta na účinky Lipertance na vysoký krvný tlak
Dobrý večer.Mam zvýšený krvný tlak a 2 dní užívam Lipertance 20mg/5mg/5mg.
Kedy začnú lieky účinkovať?
Ďakujem
Dobrý deň,
ďakujeme za Vašu otázku.
Lipertance obsahuje tri liečivá, atorvastatín, perindoprilarginín a amlodipín v jednej tablete. Nástup účinku liekov je  vysoko individuálny a závisí od viacerých faktorov, preto sa nedá s určitosťou povedať, kedy začnú zaberať. Vo všeobecnosti však u reagujúcich pacientov sa normalizácia tlaku dosiahne v priebehu jedného mesiaca. Pokiaľ ani po tomto období nedôjde k akémukoľvek zlepšeniu, je potrebné o tom informovať predpisujúceho lekára.
Prajem pekný zvyšok dňa.
S pozdravom
Mgr. Emma Halás Haluščíková